text: ওয়াখি ভাষা  ইন্দো ইউরোপীয় ভাষা পরিবার এর ইরানীয় শাখার পূর্ব ইরানীয় উপশাখার অন্তর্ভুক্ত একটি ভাষা। এটি  ওয়াখান জেলা (আফগানিস্তান),  উত্তর আফগানিস্তান, তাজিকিস্তান, উত্তর পাকিস্তান ও চীন দেশে প্রচলিত ভাষা সমূহের মধ্যে অন্যতম একটি ভাষা। এটি একটি ইরানীয় ভাষা।
  
  শ্রেণীবিভাগ/বিস্তার
  
  শ্রেণীবিন্যাস
  
  ওয়াখি ভাষা এলাকাভিত্তিক পামিরি ভাষার অন্তর্গত। অন্যান্য ইরানীয় ভাষার সাথে এর সম্পর্ক বিশেষ ভাবে জানা না গেলেও এর একটি বিশেষ সম্বন্ধ রয়েছে শক ভাষার বলে ধারণা রয়েছে। এই ভাষার উৎসস্থল ওয়াখান এবং এই ভাষাটির বয়স প্রায় চার হাজার বছর বয়স।
  
  ভৌগলিক বিস্তার
  
  পাকিস্তান
  
  পাকিস্তান এ ওয়াখি ভাষা প্রচলিত গিলগিত-বালতিস্তান এর হুনজা উপত্যকা অঞ্চল এ। এর পাশাপাশি গোজাল, চিরপুশান, ইশকোমান এ জায়গাগুলোতে অনেক ওয়াখি ভাষী লোক বসবাস করেন।
  পাকিস্তানে ওয়াখি ভাষা ও সংস্কৃতির সংরক্ষণের জন্য Wakhi Cultural Association নামক প্রতিষ্ঠান রয়েছে। তারা পাকিস্তান সরকার ও লোক ভিরসা পাকিস্তান নামক সংগঠনেেের  সাথে মিলে ওয়াখি ভাষা ও সংস্কৃতির সংরক্ষণ ও বিস্তারে কাজ করেন। এছাড়া রেডিও পাকিস্তান ওয়াখি ভাষায় অনুষ্ঠান প্রচারের করে। অনুষ্ঠানটির নাম সাদোয়াহ বুমি দুনিয়ো, 'পৃথিবীর ছাদের আওয়াজ' শিরোনামে অনুষ্ঠান প্রচার করে। Wakhi Cultural Association ১৯৮৪ সাল থেকে এখন পর্যন্ত ২০টির অধিক সাংস্কৃতিক অনুষ্ঠানের আয়োজন করেছে যার মাঝে সঙ্গীতানুষ্ঠান, নাটক, কবিতা সম্মেলনও উল্লেখযোগ্য।< 
    
  আফগানিস্তান
  
  আফগানিস্তানের ওয়াখান করিডর এ ওয়াখি ভাষা চালু আছে। ওয়াখি ভাষা বলা হয় পুতুর নামক জায়গায়। সেখান থেকে শুরু করে একেবারে ওয়াখান নদীর উচ্চ সীমা পর্যন্ত। <
     
  তাজিকিস্তান
  
  তাজিকিস্তানে ওয়াখি সহ অন্যান্য পামিরি ভাষা যারা বলে তারা নিজেদের 
  পামিরি বা বাদাখশানি বলে আখ্যায়িত করে। তাজিকিস্তানে একটি আন্দোলন আছে যেখানে পামিরিরা তাদের নিজেদের 
  ফার্সি ভাষী তাজিকদের থেকে আলাদা করে উপস্থাপন করে। ভাষাতাত্বিকবগণ ওয়াখি ভাষা কে পূর্ব ইরানীয় ভাষা পরিবারের সদস্য মনে করলেও অনেক তাজিক জাতীয়তাবাদী দের মতে আদতে ওয়াখিসহ অন্যান্য পামিরি ভাষা তাজিক ভাষারই উপভাষা মাত্র। <
  
  চীন
  
  উত্তর চীনের তাখকোরগেন স্বশাসিত তাজিক কাউন্টিতে  (জিনজিয়াং, চীন) এও ওয়াখি ভাষা বলা হয়।
  
  রাশিয়া
  
  রাশিয়াতে প্রায় ৬,০০০ এর মত ওয়াখি ভাষী লোক বসবাস করে যাদের সবাই তাজিকিস্তান ও আফগানিস্তান থেকে অভিবাসন করেছে।
  
  তুরস্ক
  
  তুরস্কের পূর্বাঞ্চলে ওয়াখি ভাষী গ্রাম আছে। এই  ওয়াখি ভাষীদের অধিকাংশ ১৯৭৯ সালের আফগানিস্তানেে সোভিয়েত আক্রমনের সময়ে পালিয়ে এসেছে।<
  
  লিখন প্রণালী
      
  ওয়াখি ভাষা মূলত একটি মৌখিক ভাষা। এর কোন নিজস্ব লিখন প্রণালী নেই৷ তবে বিভিন্ন সময়ে  বিভিন্ন লিখন প্রণালি ব্যবহার হয়েছে। যার মাঝে আরবী, ল্যাটিন ও সিরিলিয় লিপি উল্লপখযোগ্য।
  
  আরবি লিপি
  
  আফগানিস্তানে ওয়াখি ভাষা লিখতে আরবী লিপি ব্যবহৃত হয়।<
  
  ল্যাটিন লিপি
  ১৯৮৪ সালে ওয়াখি ভাষার লেখক হক্বিকত আলী একটি ল্যাটিন লিপি প্রণয়ন করেন ওয়াখি লেখার জন্য।
  
  প্রকাশনা
  
  পাকিস্তানি ওয়াখি ভাষার কবি নাজির আহমদ বুলবুল  "বিয়োজ-এ-বুলবুল" নামে একটি কবিতা সংকলন রচনা করেছেন। এটি ওয়াখি ভাষায় রচিত প্রথম কোন কবিতার বই। তার দ্বিতীয় বইটি হচ্ছে ওয়াখি ভাষার বিভিন্ন লোক কাহিনীর সংকলন।
  
  তথ্যসূত্র
title: ওয়াখি ভাষা